ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**pentru prelungirea termenului contractului privind serviciile de gestionarea câinilor**

**fără stăpân din Municipiul Lugoj**

 Consiliul Local al Municipiului Lugoj;

Având în vedere Referatul nr. 16/49451/(RU)49452 din 16.05.2024 al Primarului interimar al Municipiului Lugoj – inițiator al Proiectului de hotărâre;

Având în vedere Proiectul de hotărâre nr. 89 din 16.05.2024pentru prelungirea termenului contractului privind serviciile de gestionarea câinilor fără stăpân din Municipiul Lugoj;

 Luând în considerare raportul de specialitate nr. 16/51125/(RU)51126 din 21.05.2024 întocmit de Direcția tehnică – Biroul tehnic, avize, control urban;

 Luând în considerare avizul nr. 50 din 29.05.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

 Având în vedere Adresa S.C. LITTLE TOYS S.R.L. nr. 92 din 15.05.2024, înregistrată în cadrul instituției noastre sub nr. 16/48940 din 15.05.2024;

 Luând în considerare adresa primită de la Direcția Sanitară Veterinară și pentru Siguranța Alimentelor nr. 12912/22.04.2024, înregistrată la instituția noastră cu nr. 16/49451/(RU)49452/A1 din 16.05.2024;

 Având în vedere Contractul de delegare prin concesiune a Serviciului public pentru gestionarea câinilor fără stăpân din Municipiul Lugoj nr. 53048 din 27.06.2018;

 Ținând seama de Hotărârea Consilului Local nr. 37 din 06.03.2018 privind aprobarea Regulamentului, Studiului de oportunitate și Caietului de sarcini ale Serviciului public pentru gestionare câini fără stăpân din Municipiul Lugoj;

 În conformitate cu Legea nr. 227/2002 pentru aprobarea Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân;

 În conformitate cu O.U.G. nr. 155/2001 privind aprobarea programului de gestionare a câinilor fără stăpân, modificată și completată;

 În conformitate cu Normele metodologice de aplicare a Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân, aprobate de H.G. nr. 1059/2013;

 În conformitate cu O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, modificată și completată;

 În conformitate cu H.G. nr. 246/2006 pentru aprobarea Strategiei naționale privind accelerarea dezvoltării serviciilor comunitare de utilități publice;

 În conformitate cu prevederile Ordinului nr. 1/2014 pentru aprobarea Normelor privind identificarea și înregistrarea câinilor cu stăpân emis de Autoritatea Națională Sanitară Veterinară și pentru Siguranța Animalelor;

 În conformitate cu prevederile Legii nr. 205/2004 privind protecția animalelor, republicată, cu modificările și completările ulterioare;

 În conformitate cu art. 129 alin. (2) lit. d), alin. (6) lit. a) și alin. (7) lit. s) și art. 139 alin. (1) din Ordonanța de Urgență nr. 57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

  **H O T Ă R Ă Ş T E :**

 **Art.1.** - Se aprobă prelungirea Contractului de delegare prin concesiune a Serviciului public pentru gestionarea câinilor fără stăpân din Municipiul Lugoj, pe termen de 1 an, începând cu data de 27.06.2024.

 **Art.2. -** Se împuternicește Primarul interimar al Municipiului Lugoj, domnul Bogdan-Ștefan Blidariu, să semneze, în numele și pentru municipiul Lugoj, actul adițional la Contractul de delegare prin concesiune a Serviciului public pentru gestionarea câinilor fără stăpân din Municipiul Lugoj nr. 53048/27.06.2018.

 **Art.3.** - Prezenta hotărâre se comunică:

 - Instituţiei Prefectului, Judeţul Timiş;

 - Primarului interimar al Municipiului Lugoj;

 - Direcţiei administraţie publică locală;

 - Direcției tehnice;

 - Biroului tehnic, avize și control urban;

 - Direcţiei buget-cheltuieli;

 - Direcției venituri;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Adrian-Doru Serendan SECRETARUL GENERAL AL MUNICIPIULUI

 Dan Ciucu

 **Nr. 85 din 30.05.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 15 |
| 3. | Număr voturi pentru | 15 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate simplă |